José Alvalade stadionas

José Alvalade stadionas (port. Estádio José Alvalade) – futbolo stadionas Lisabonoje, Portugalijoje. Namų rungtynes žaidžia Sporting CP klubas, stadionas pavadintas šio klubo įkūrėjo José Alvalade (1885–1918) garbei. Kartu su prekybos centru stadionas sudaro kompleksą pavadinimu Alvalade XXI, į kurį įeina kino teatras, klubo muziejus ir kt. Pagal UEFA stadionų klasifikaciją priskiriamas 5 žvaigždučių stadionams, kuriame gali vykti pagrindinės UEFA varžybos. Stadionas talpina 52 095 žiūrovų. Po stadionu yra 1315 vietų automobilių stovėjimo aikštelė, 30 iš jų skirtos neįgaliesiems. Istorija Pirmasis stadionas šioje vietoje atidarytas 1956 m. birželio 10 d., daugiausia buvo naudojamas futbolo reikmėms, bet vyko ir dviračių lenktynės, atletikos varžybos. Tai buvo jau šeštasis Sporting CP klubo stadionas. Stadione vykdavo roko koncertai. Ruošiantis Europos futbolo čempionatui, 2002 m. senasis stadionas uždarytas. Naująjį stadioną suprojektavo portugalų dizaineris Tomás Taveira. Oficialiai jis atidarytas 2003 m. rugpjūčio 6 d. rungtynėmis tarp Sporting CP ir Manchester United (svečiai laimėjo 3–1). Stadione vyko penkerios UEFA Euro 2004 rungtynės; pusfinalyje Portugalija 2–1 laimėjo prieš Nyderlandus. 2005 m. vyko UEFA Europos taurės finalas tarp Sporting CP ir CSKA Moskva – jas svečiai laimėjo 3–1. Rungtynės Šaltiniai